આર્થિક રીતે જોઈએ તો એની સામે હું ખુબ નાનો લાગુ. સ્નાતક થયા બાદ મેં એક સામાન્ય કારકુન બનવાનું પસંદ કર્યું. અને ત્રણ આંકડાની સામાન્ય નોકરીમાં ત્રણ જીવનો ગુજરાન ચલાવું છું ! એની સામે કાર્તિક પોતે એકલો છ આંકડાની રકમનો હકદાર હતો. આમ જોઈએ તો પત્રકારત્વમાં સંઘર્ષ તો ખરો જ. પણ કાર્તિકે પોતાની આવડત કામે લગાડી, ‘અન્ય કામો’ (બે નંબરી) ધંધામાં પણ પોતાનું નસીબ અજમાવ્યું હતું. અને આજે એનું પરિણામ મારી સામે જ હતું !